
HOTĂRÂREA nr. 41/ 2022
privind darea în folosință gratuită către unitățile școlare din Municipiul Lupeni a echipamentelor corporale, a consumabilelor și a obiectelor de inventar achiziționate prin proiectul „Sprijinirea capacității instituțiilor de învățământ din municipiul Lupeni pentru gestionarea situației de pandemie generată de virusul SARS-COV-2” cod SMIS 143273 

hotărârea a fost aprobată prin vot liber exprimat cu unanimitate de voturi

doamnele consilier local Prof. Aurelia Bucur, Prof. Anița Burlacu și Ec. Mihaela Cazacu, anunțând un posibil conflict de interese, s-au abținut de la dezbatere și de la votare

Consiliul Local al Municipiului Lupeni;


Examinând Proiectul de hotărâre nr. 38/2022 precum și Raportul de aprobare nr. 5873/ 22.02.2022 a domnului Lucian Marius Resmeriță, Primar al Municipiului Lupeni prin care propune darea în folosință gratuită către unitățile școlare din Municipal Lupeni a echipamentelor corporale, a consumabilelor și a obiectelor de inventar achiziționate prin proiectul „Sprijinirea capacității instituțiilor de învățământ din municipiul Lupeni pentru gestionarea situației de pandemie generată de virusul SARS-COV-2” cod SMIS 143273;
Văzând Raportul nr. 5930/ 22 februarie 2022 prezentat de Biroul Dezvoltare Locală, Proiecte din cadrul Primăriei Municipiului Lupeni;

Luând în considerare avizul Comisiei nr. 1 pentru Activităţi Economico – financiare, Agricultură, al Comisiei nr. 2 pentru Amenajarea Teritoriului şi Urbanism, Protecţia Mediului şi Turism, al Comisiei nr. 3 pentru Învăţământ, sănătate, familie, activităţi social-culturale, culte şi al Comisiei nr. 4 Comisia juridică şi de disciplină, muncă şi protecţie socială, protecţie copii;

În conformitate cu prevederile:

- prevederile art. 2146 - 2157 din Legea nr. 287/ 2009 privind Codul civil;

- prevederile Horărârii nr. 1496/ 2008 privind modificarea anexei la HG nr. 2139/ 2004 pentru aprobarea Catalogului privind clasificarea și duratele normale de funcționare a mijloacelor fixe;

- prevederile art. 108, 288, 290, 297, 343, 347, 351, 349 precum şi cele ale art. 362 alin. (2) și alin. (3) din O.U.G nr. 57/ 2019 privind Codul administrativ;

În temeiul art. 129 alin. (1), alin. (2) lit. “c” şi alin. (6) „a” şi „b” precum și ale art. 139 alin. (3) lit. „g” din O.U.G. nr. 57/ 2019 privind Codul administrativ

H O T Ă R Ă Ş T E :

Art. 1 – Aprobarea dării în folosință gratuită către unitățile școlare din Municipal Lupeni echipamentelor corporale, a consumabilelor și a obiectelor de inventar achiziționate prin proiectul „Sprijinirea capacității instituțiilor de învățământ din Municipiul Lupeni pentru gestionarea situației de pandemie generată de virusul SARS-COV-2” cod SMIS 143273, conform datelor de identificare cuprinse în anexa nr. 1, parte integrantă a prezentei hotărâri.
Art. 2 – Aprobarea transmiterii în folosinţă gratuită a bunurilor menţionate la art.1 se face în scopul desfăşurării în bune condiţii a activităţii specifice a unităților școlare din Municipiul Lupeni.

Art. 3 – (1) Transmiterea dreptului de folosință cu titlu gratuit asupra bunurilor prevăzute la art. 1 se va face pe durata de viaţă a acestora, conform Catalogului privind clasificarea și durata normală de funcționare a mijloacelor fixe, începând cu data înregistrării şi semnării Contractului de Comodat, de ambele părți.
(2) Toate cheltuielile de întreţinere ale bunului vor fi suportate de către comodatar, respectiv de către unitățile școlare din Municipiul Lupeni.

Art. 4 – (1) Unitățile școlare din Municipiul Lupeni, în calitate de titular al dreptului de folosință gratuită, va avea următoarele drepturi şi obligaţii:

a) să conserve bunurile împrumutate, adică să se îngrijească de ele ca un bun proprietar;

b) să folosească bunurile împrumutate conform destinaţiei lor, fără a interveni în structura constructivă şi funcţională a acestora;

c) să restituie bunurile împrumutate în configuraţia iniţială la solicitarea COMODANTULUI sau la data încetării contractului;

d) să suporte toate cheltuielile aferente folosinţei şi conservării bunurile împrumutate, neavând dreptul să ceară restituirea acestora de la COMODANT;

e) să achite contravaloarea tuturor cheltuielilor necesare funcţionării în condiţii corespunzătoare a bunurilor împrumutate în privinţa cărora s-a cedat dreptul de folosinţă, dar fără a se limita la acestea: contravaloare amenajare spaţii de depozitare, contravaloare costuri de funcţionare/ operare, contravaloare asigurare pază, contavaloare servicii de întreţinere, revizii altele decât cele ce fac obiectul garanţiei/ postgaranţiei în perioada de valabilitate a acestora, preluarea şi asigurarea serviciilor ce fac obiectul garanţiei/ postgaranţiei după expirarea termenului de valabilitate (revizii, reparaţii, accesorii, cabluri, conectori, consumabile etc.), precum şi orice alte cheltuieli necesare funcţionării şi conservării bunurilor transmise;

f) să păstreze în bune condiţii documentele bunurilor împrumutate şi toate actele necesare funcţionarii şi conservării acestora (fără a se limita la acestea): certificate de conformitate, certificate de garanţie, procese - verbale de predare primire (cantitativ, calitativ), manuale de întreţinere şi utilizare, carte tehnică, CD-uri, carnet de service etc.;

g) să nu cedeze dreptul de folosinţă dobândit unui terţ fără notificarea prealabilă şi acordul expres prealabil al Consiliului local al Municipiului Lupeni. 

h) să asigure funcţionalitatea bunurilor date în folosinţă gratuită, respectiv a aparaturii medicale;

i) să notifice COMODANTULUI orice problemă legată de funcţionarea echipamentelor corporale, a consumabilelor și a obiectelor de inventar; 
j) să asigure mentenanţa echipamentelor corporale din dotarea acestora, prin, dar nu în mod exclusiv, intermediul personalului, care a beneficiat de servicii de instruire;

k) să nu utilizeze bunurile ce fac obiectul prezentului contract pentru realizarea de activităţi economice în scopul obţinerii de venituri prin cedarea folosinţei echipamentelor către o terţă parte pe întreaga perioadă de valabilitate a prezentului contract;

l) să nu înstrăineze sub nicio formă echipamentele pe întreaga durată de valabilitate a contractului, respectiv pe durata de viață a bunurilor respective, așa cum este prevăzută în legislația națională în vigoare; 

m) să nu constituie gaj, ipotecă sau altă formă de garanție bancară asupra oricăruia dintre echipamentele care fac obiectul contractului, în decursul întregii perioade de valabilitate a contractului;

n) să obțină autorizațiile necesare pentru utilizarea echipamentelor corporale și a obiectelor de inventar conform legislației în vigoare.

 (2) Dreptul de folosință gratuită ce va fi transmis prin hotărârea ce se va aproba, va putea fi revocat în următoarele situaţii:

a) când nu sunt respectate condiţiile impuse la alin. 1) din prezentul articol;

b) în cazul în care titularul dreptului de folosință gratuită își pierde statutul de serviciu public;

c) în cazul în care legea sau interesul public o impun, cu notificarea prealabilă în termen de 15 zile;

d) în cazul dispariţiei bunului.

Art. 5 – Se aprobă modelul contractului de comodat prevăzut în Anexa nr. 2 la hotărâre, în baza căruia se vor transmite în folosinţă gratuită bunurile prevăzute la art. 1.

Art. 6 – Primarul Municipiului Lupeni este împuternicit să semneze contractul de comodat cu unitățile școlare din Municipiul Lupeni.

Art. 7 – Încheierea Contractului de comodat se va face în 15 zile de la data adoptării hotărârii, iar predarea-primirea se va face prin proces-verbal de predare-primire ce va deveni anexă a Contractului de comodat. 

Art. 8 – Hotărârea poate fi atacată conform prevederilor Legii nr. 554/ 2004 a contenciosului administrativ.
Art. 9 – Hotărârea se va comunica Instituţiei Prefectului Judeţului Hunedoara în vederea exercitării controlului cu privire la legalitate fiind dusă la îndeplinire de către Primarul Municipiului Lupeni, Direcţia Economică şi Biroul Dezvoltare Locală, Proiecte fiind adusă la cunoştinţa publică prin publicarea pe Site-ul Municipiului Lupeni. 

Lupeni,

             28 februarie 2022
               PREȘEDINTE DE ȘEDINȚĂ   
                                          CONTRASEMNEAZĂ– SECRETAR  GENERAL                           

                     Prof. ANIȚA BURLACU
                                                        Jr. MARIUS CLAUDIU BĂLOI

